ఎర్రగడ్డ, హైదరాబాద్

ఎర్రగడ్డ తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇక్కడ మొట్టమొదటి మోడల్‌ రైతుబజార్‌ ఏర్పాటుచేయబడింది. ఈ ప్రాంతంలో అనేక పరిశ్రమలు, ఎలక్ట్రికల్ పరికరాలు ఉంటాయి.

వైద్యం 
ఇక్కడ సెయింట్ థెరీసా ఆసుపత్రి, ఎర్రగడ్డ మానసిక అసుపత్రి, ఎర్రగడ్డ ప్రభుత్వ ఛాతీ వైద్యశాల వంటి ప్రభుత్వ సంస్థలు ఉన్నాయి.

గృహోపకరణాలు 
మధ్య తరగతి, పేదవారికి అతి తక్కువ ధరలకే ఫర్నీచర్‌ ఇక్కడ దొరుకుతుంది. ఎర్రగడ్డ జాతీయ రహదారి పుట్‌పాత్‌లపై 50 సంవత్సరాలుగా వ్యాపారాలు నిర్వహించబడుతున్నాయి. చెప్పులు పెట్టుకునే స్టాండ్‌ దగ్గర నుంచి స్కూల్‌లో ఉపయోగించే జాయింట్‌ బెంచీల వరకు ఇక్కడ లభ్యమవుతాయి. దాదాపు 25 కుటుంబాలు ఈ వ్యాపారంతోనే పొట్టుపోసుకుంటూ తమ జీవనాన్ని కొనసాగిస్తున్నారు.

రవాణా 
ఎర్రగడ్డ నుండి నగరంలోని అన్ని ప్రాంతాలకు వివిధ వాహనాల రవాణా సదుపాయం ఉంది. ఇక్కడ ఎర్రగడ్డ మెట్రో స్టేషను కూడా ఉంది.

టిమ్స్ ఆసుపత్రి 
ఎర్రగడ్డ పరిధిలోని  ఎర్ర‌గ‌డ్డ ఛాతీ ఆస్ప‌త్రిలో 17 ఎక‌రాల్లో జీ ప్ల‌స్ 14 అంత‌స్తుల్లో వెయ్యి ప‌డ‌క‌ల మ‌ల్టీ సూప‌ర్ స్పెషాలిటీ ఆసుప‌త్రి నిర్మాణానికి 2022 ఏప్రిల్ 26న  మధ్యాహ్నం 12 గంటల 20 నిమిషాలకు ముఖ్య‌మంత్రి క‌ల్వ‌కుంట్ల చంద్ర‌శేఖ‌ర్ రావు భూమిపూజ చేశాడు. 880 కోట్లు రూపాయలతో నిర్మించనున్న ఈ మ‌ల్టీ సూప‌ర్‌ స్పె‌షా‌లిటీ హాస్పి‌ట‌ల్‌లో వెయ్యి ప‌డ‌క‌లను (300 ఐసీయూ బెడ్స్), 16 ఆప‌రేష‌న్ థియేట‌ర్లు ఏర్పాటు చేయనున్నారు. ఈ కార్య‌క్ర‌మంలో మంత్రులు టి. హ‌రీశ్‌రావు, వేముల ప్ర‌శాంత్ రెడ్డి,  త‌ల‌సాని శ్రీనివాస్ యాద‌వ్, స‌బితా ఇంద్రారెడ్డి, ఎమ్మెల్యేలు మాగంటి గోపీనాథ్‌, దేవిరెడ్డి సుధీర్ రెడ్డి, కాలేరు వెంక‌టేష్, జీహెచ్ఎంసీ మేయ‌ర్ గ‌ద్వాల విజ‌య‌ల‌క్ష్మి, ఇతర ప్ర‌జాప్ర‌తినిధులు, అధికారులు పాల్గొన్నారు.

ఫుట్‌ఓవర్‌ బ్రిడ్జి 
పాదచారుల భద్రత కోసం సుమారు 5 కోట్ల రూపాయలతో స్టేర్ కాస్, లిఫ్ట్ గా, ఎస్కలేటర్, షెల్టర్ వాక్ వేతోపాటు మెరుగైన లైటింగ్, భద్రత సౌకర్యాలతో నిర్మించిన ఫుట్‌ఓవర్‌ బ్రిడ్జిని 2022 నవంబరు 14న మంత్రి తలసాని శ్రీనివాస్ యాదవ్‌, హోంమంత్రి మహమ్మద్ అలీ, మేయర్ విజయలక్ష్మి ప్రారంభించారు.

చిత్రమాలిక

మూలాలు 

హైదరాబాదు
హైదరాబాదు జిల్లా
హైదరాబాదులోని ప్రాంతాలు